open-index/open-wikipedia-markdown huggingface dataset:
เขียดว้าก

**เขียดว้าก** หรือ **หมาน้ำ** (; ) เป็นสัตว์ครึ่งบกครึ่งน้ำชนิดหนึ่ง ในวงศ์กบนา (Ranidae)

ถือเป็นเขียดหรือกบขนาดกลาง  หัวมีขนาดใหญ่ ปลายจมูกกลมมนไม่ยื่นยาวออกไป แผ่นเยื่อแก้วหูมีขนาดใหญ่ และเห็นได้ชัดเจน ปลายนิ้วเท้าทั้งขาหน้าและขาหลังจะมีตุ่มกลม ๆ ขนาดเล็ก สีของลำตัวด้านบนมีสีค่อนข้างเทาถึงสีน้ำตาลแดง สลับกับมีจุดสีดำเล็ก ๆ ทั่วไป ปากมีสีเข้มสลับกับจุดหรือแถบสีขาว ในตัวผู้จะมีถุงเสียงขนาดใหญ่ จัดเป็นเขียดที่มีเสียงร้องดังที่สุดในบรรดาเขียดในสกุลเดียวกันที่พบในประเทศไทย โดยจะส่งเสียงร้องดัง "ว้าก ๆ ๆ ๆ" อันเป็นที่มาของชื่อเรียก

พบกระจายพันธุ์ทั่วไปในหนองบึง คลอง หรือพื้นที่ชุ่มน้ำต่าง ๆ ในภูมิภาคเอเชียตะวันออกเฉียงใต้ ในประเทศไทย พบมากทางภาคใต้ โดยเฉพาะที่อุทยานแห่งชาติทะเลบัน จังหวัดสตูล เขียดว้ากจะร้องเสียงดังในเวลาค่ำคืนและฤดูผสมพันธุ์ ซึ่งเสียงคล้ายกับเสียงลูกสุนัข จึงเป็นที่มาของชื่อ "หมาน้ำ" 

## อ้างอิง

## แหล่งข้อมูลอื่น
* 
* 

หมวดหมู่:วงศ์กบนา
อึ่งผี

**อึ่งผี** หรือ **อึ่งกรายลายเลอะ** หรือ **อึ่งกรายหมอสมิธ** (; ) สัตว์ครึ่งบกครึ่งน้ำชนิดหนึ่ง ในวงศ์อึ่งกราย (Megophryidae)

อาศัยอยู่บริเวณพื้นป่าและบริเวณใกล้ลำธารในป่าดิบแล้งถึงป่าดิบเขา มีลักษณะเด่นคือ ดวงตาด้านบนมีสีแดงหรือส้มเหลืองวาว ตาโปน หัวมีขนาดใหญ่กว่าลำตัว ขาค่อนข้างสั้น ผิวหนังด้านหลังมีลายสีเข้มบนพื้นมีเทา ส่งเสียงร้องดังคล้ายเสียงเป็ดและไม่เกรงกลัวมนุษย์ ทำให้ผู้ที่ได้พบเห็นรู้สึกกลัว จึงเป็นที่มาของชื่อ  "อึ่งผี" ส่วนคนท้องถิ่นเรียกชื่อตามเสียงร้องว่า "ย่าก๊าบ" แพร่กระจายพันธุ์ตั้งแต่แนวป่าตะวันตกของประเทศไทยจนถึงแหลมมลายู ตั้งแต่ภาคใต้ของไทยลงไป และพบได้จนถึงเกาะลังกาวี ในประเทศมาเลเซีย 

อึ่งผีถูกพบครั้งแรกของโลกที่ต้นน้ำตกพลู บนเขาช่อง จังหวัดตรัง เมื่อปี ค.ศ. 1999 ถูกตั้งชื่อสามัญและชื่อวิทยาศาสตร์เพื่อเป็นเกียรติแก่ มัลคอล์ม อาเธอร์ สมิธ นักวิทยาสัตว์เลื้อยคลานและสัตว์สะเทินน้ำสะเทินบกชาวอังกฤษที่เข้ามาศึกษาสัตว์ประเภทนี้ในประเทศไทยและคาบสมุทรมลายู ปัจจุบันอึ่งผีได้ลดปริมาณลงมาก สาเหตุเนื่องจากคนท้องถิ่น  นิยมบริโภคลูกอ๊อดที่ขายังไม่งอก เนื่องจากลูกอ๊อดของอึ่งผีมีขนาดใหญ่กว่าลูกอ๊อดทั่วไป

## อ้างอิง

## แหล่งข้อมูลอื่น

*''Leptobrachium smithi'' 

หมวดหมู่:วงศ์อึ่งกราย
วงศ์อึ่งกราย

**วงศ์อึ่งกราย** () เป็นวงศ์ของสัตว์ครึ่งบกครึ่งน้ำ ในอันดับกบ (Anura) วงศ์หนึ่ง ใช้ชื่อวงศ์ว่า Megophryidae

มีลักษณะเด่น คืิอ มีกระดูกสันหลังหน้ากระดูกก้นกบ 8 ปล้อง กระดูกสันหลังมีเซนทรัมเป็นแบบอย่างของแอมฟิซีลัส กระดูกหัวไหล่เป็นแบบอย่างของอาร์กซิฟเอรัล กระดูกแอสทรากาลัสและกระดูกแคลคาเนียมเชื่อมรวมกันเฉพาะส่วนต้นและส่วนปลาย ไม่มีชิ้นกระดูกแทรกระหว่างกระดูกนิ้ว 2 ชิ้นสุดท้าย ผิวหนังลำตัวมีต่อมเป็นจำนวนมาก นอกจากนี้แล้วหลายชนิดของทั้งตัวผู้และตัวเมียยังมีกลุ่มของต่อมบริเวณขาหนีบและซอกขาหน้า

มีขนาดตัวตั้งแต่ 2-12 เซนติเมตร อาศัยอยู่บนพื้นล่างของป่าหรือบริเวณใกล้ลำห้วยหรือลำธาร ส่วนใหญ่มีสีลำตัวกลมกลืนกับสภาพแวดล้อม วางไข่ในแหล่งน้ำ โดยขณะผสมพันธุ์ตัวผู้จะกอดรัดตัวเมียในตำแหน่งเอว ลูกอ๊อดมีรูปร่างและโครงสร้างของปากแตกต่างกัน บางสกุลมีปากเป็นรูปกรวยและไม่มีจะงอยปาก รวมทั้งไม่มีตุ่มฟัน อาศัยอยู่ในแหล่งน้ำนิ่ง แต่ขณะที่บางสกุลมีคุณสมบัติแตกต่างจากเหล่านี้สิ้นเชิง และอาศัยอยู่ในแหล่งน้ำเชี่ยว เป็นต้น

แพร่กระจายพันธุ์อยู่เฉพาะทวีปเอเชีย เช่น จีน, ปากีสถาน, อินเดีย, เอเชียตะวันออกเฉียงใต้, หมู่เกาะฟิลิปปิน และเกาะสุมาตรา ในประเทศไทยพบประมาณ 25 ชนิด

## การจำแนก
แบ่งออกได้เป็น 10 สกุล  
**[[Borneophrys]]* Delorme, Dubois, Grosjean & Ohler, 2006
**[[Brachytarsophrys]]* Tian & Hu, 1983	 
**[[Leptobrachella]]* Smith, 1925	
**[[Leptobrachium]]* Tschudi, 1838	 
**[[Leptolalax]]* Dubois, 1980	
**[[Megophrys]]* Kuhl & van Hasselt, 1822	 
**[[Ophryophryne]]* Boulenger, 1903	 
**[[Oreolalax]]* Myers & Leviton, 1962	 
**[[Scutiger]]* Theobald, 1868	 
**[[Xenophrys]]* Günther, 1864 

## อ้างอิง

## แหล่งข้อมูลอื่น

หมวดหมู่:กบ
หมวดหมู่:วงศ์อึ่งกราย
โดรียัน ฟัน ไรส์เซิลแบร์เคอ

**โดรียัน ฟัน ไรส์เซิลแบร์เคอ** () เกิดวันที่ 24 พฤศจิกายน ค.ศ. 1988 ที่แด็นบืร์ค เป็นนักวินด์เซิร์ฟชาวดัตช์ เขาได้รับรางวัลเหรียญทองจากรายการอาร์เอส:เอ็กซ์เวิลด์แชมเปียนชิป และเข้าแข่งขันรายการวินด์เซิร์ฟประเภทอาร์เอส:เอ็กซ์ชายในโอลิมปิกฤดูร้อน 2012 หลังจากการแข่งขันเรซที่เก้า เขาได้ทำผลงานสะสมเพียงพอที่จะชนะรางวัลเหรียญทอง ตราบเท่าที่เขาเข้าแข่งขันในการแข่งขันที่เหลือ โดยไม่ต้องคำนึงถึงผลในการแข่งขันวันที่ 10 รวมถึงการแข่งขันชิงเหรียญแต่อย่างใด

ทั้งนี้ เขายังเป็นผู้เชิญธงชาติเนเธอร์แลนด์ในพิธีเปิดโอลิมปิกฤดูร้อน 2012 ด้วยเช่นกัน

## อ้างอิง

## แหล่งข้อมูลอื่น
*  

หมวดหมู่:นักวินด์เซิร์ฟชาวดัตช์
หมวดหมู่:ผู้เข้าแข่งขันโอลิมปิกฤดูร้อน 2012
หมวดหมู่:นักกีฬาโอลิมปิกทีมชาติเนเธอร์แลนด์
หมวดหมู่:นักกีฬาเหรียญทองโอลิมปิก
หมวดหมู่:บุคคลจากจังหวัดนอร์ทฮอลแลนด์
ตำบลพะวง

**พะวง** เป็นตำบลหนึ่งตั้งอยู่ในอำเภอเมืองสงขลา จังหวัดสงขลา พื้นที่ทั้งหมดอยู่ในความรับผิดชอบของเทศบาลตำบลพะวง ในปัจจุบันตำบลพะวงถือเป็นประตูสู่นครสงขลาชั้นแรก เป็นแถบชานเมืองที่มีความเจริญรุ่งเรืองมากยิ่งขึ้น รวมทั้งเป็นที่ตั้งของสำนักงานองค์การบริหารส่วนจังหวัดสงขลา และโรงเรียนนวมินทราชูทิศ ทักษิณ อีกด้วย องค์การบริหารส่วนตำบลพะวงได้ยกฐานะขึ้นเป็นเทศบาลตำบลพะวง เมื่อวันที่ 1 มกราคม พ.ศ. 2549

## อาณาเขต
ตำบลพะวงมีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอสิงหนคร เกาะยอ ทะเลสาบสงขลา
* **ทิศตะวันออก** ติดต่อกับเทศบาลเมืองเขารูปช้าง
* **ทิศใต้** ติดต่อกับอำเภอหาดใหญ่ เทศบาลตำบลเกาะแต้ว
* **ทิศตะวันตก** ติดต่อกับอำเภอหาดใหญ่

## หมู่บ้าน
ตำบลพะวงแบ่งออกเป็น 8 หมู่บ้าน ดังนี้
# บางดาน (Bang Dan)
# น้ำกระจาย (Nam Kra Chai)
# ควนหิน (Kuan Hin)
# ห้วยขัน (Huay Khan)
# ดอนขี้เหล็ก (Don Khee Lek)
# บ่อระกำ (Bo Ra Kam)
# นาป๋อง (Na Pong)
# โคกไร่ (Khok Rai)

## การคมนาคม
### ทางรถยนต์
* ถนนกาญจนวนิช เป็นตำบลที่ตั้งอยู่ในเส้นทางของถนนกาญจนวนิช ซึ่งเชื่อมระหว่างนครสงขลากับเมืองหาดใหญ่  ทำให้บริเวณนี้เป็นศูนย์กลางเส้นทางคมนาคมจากทั่วทุกสารทิศ
* ถนนนครศรีธรรมราช-นาทวี
* ถนนลพบุรีราเมศวร์

## สถานที่ท่องเที่ยว
* สะพานติณสูลานนท์
* สวนป๋าเปรม
* พิพิธภัณฑ์ประวัติศาสตร์ พลเอก เปรม ติณสูลานนท์
* บ้านศรัทธา

## สถาบันการศึกษา
### อาชีวศึกษา
* วิทยาลัยประมงติณสูลานนท์

### มัธยมศึกษา
* โรงเรียนนวมิทราชูทิศ ทักษิณ
* โรงเรียนบำรุงศาสน์ (ปอเนาะคลองลึก)

### ประถมศึกษา
* โรงเรียนบ้านบางดาน
* โรงเรียนบ้านน้ำกระจาย
* โรงเรียนอนุบาลท่าสะอ้าน
* โรงเรียนบ้านดอนขี้เหล็ก
* โรงเรียนบ้านกลาง

### สถาบันอื่น ๆ
* โรงเรียนสงขลาพัฒนาปัญญา
* โรงเรียนภักดีศึกษามูลนิธิ
* โรงเรียนรัศมีศาสน์

## สถานที่ราชการ
* วิทยาลัยติณสูลานนท์
* ขนส่งจังหวัดสงขลา
* ศาลปกครองสูงสุด
* โรงพยาบาลสงขลา
* การไฟฟ้าส่วนภูมิภาค จังหวัดสงขลา
* ที่ทำการไปรษณีย์ พะวง
* โรงพยาบาลส่งเสริมสุขภาพตำบลพะวง
* อบจ.สงขลา
* กกต.สงขลา
*เทศบาลตำบลพะวง
*ประกันสังคมจังหวัดสงขลา
*สำนักงานการยางเขตเมืองสงขลา

## อ้างอิง

## แหล่งข้อมูลอื่น
* เว็บไซต์เทศบาลตำบลพะวง

พะวง
พะวง
พะวง
ราชตฤณมัยสมาคมแห่งประเทศไทย ในพระบรมราชูปถัมภ์

**ราชตฤณมัยสมาคมแห่งประเทศไทย ในพระบรมราชูปถัมภ์** () เป็นนิติบุคคลประเภทสมาคม ซึ่งพระบาทสมเด็จพระมงกุฎเกล้าเจ้าอยู่หัวทรงรับไว้ในพระบรมราชูปถัมภ์ ดำเนินการจัดการแข่งม้าขึ้นในสนามม้านางเลิ้ง ก่อตั้งขึ้นพร้อมกับการเปิดสนามม้านางเลิ้งเมื่อวันที่ 18 ธันวาคม พ.ศ. 2459

## ประวัติ

## บทบาทหน้าที่
ราชตฤณมัยสมาคมแห่งประเทศไทย ในพระบรมราชูปถัมภ์ ทำหน้าที่ในการดำเนินกิจการแข่งม้า จัดทำทะเบียนประวัติม้า เจ้าของและผู้ที่เกี่ยวข้อง และจัดการแข่งขันในสนามม้านางเลิ้งขึ้นในวันอาทิตย์เว้นอาทิตย์ สลับกันกับราชกรีฑาสโมสร

## โครงการในอนาคต

เมื่อวันที่ 24 สิงหาคม พ.ศ. 2567 ในการประชุมใหญ่สามัญประจำปี ราชตฤณมัยสมาคมแห่งประเทศไทย ในพระบรมราชูปถัมภ์ ได้เปิดตัวโครงการพัฒนาพื้นที่เชิงพาณิชยกรรมแบบผสมแห่งใหม่ ในชื่อ "ดินแดนสรวงสวรรค์แห่งพระราชา" (The Royal Siam Haven) มีลักษณะโดยรวมเป็นศูนย์ความบันเทิง (Entertainment Complex) โดยโครงการประกอบด้วย สนามม้าแห่งใหม่ สำหรับจัดการแข่งขันระดับสากล, โรงแรม 6 ดาว, สนามกอล์ฟ, ยอร์ชคลับ, ภัตตาคาร, โรงละคร, โรงพยาบาล, การท่องเที่ยวเชิงสุขภาพ, ศูนย์การเรียนรู้, พื้นที่ทำกิจกรรมกีฬา และความบันเทิงอื่น ๆ โดยราชตฤณมัยสมาคมฯ ได้ลงนามบันทึกความเข้าใจกับเอกชน คือ บริษัท รอแยล สปอร์ต คอมเพลกซ์ จำกัด เพื่อร่วมพัฒนาโครงการ และใช้เงินลงทุนจำนวนมากกว่า 200,000 ล้านบาท ทำให้เป็นโครงการพัฒนาอสังหาริมทรัพย์ที่มีมูลค่าการลงทุนมากที่สุดในประเทศไทย แทนสถิติเดิมของ เดอะ ฟอเรสเทียส์ ในทันที โดยวางแผนก่อสร้างบนที่ดินเขตหนองจอก จำนวนประมาณ 1,000 ไร่, พื้นที่เขตลาดกระบัง จำนวนประมาณ 2,000 ไร่ และพื้นที่ที่เจ้าของโครงการสนใจมากที่สุด คือ พื้นที่ที่ตั้งของชุมชนแออัดคลองเตย และท่าเรือกรุงเทพในปัจจุบัน บนที่ดินของกรมศุลกากร และการท่าเรือแห่งประเทศไทย รวมทั้งหมดประมาณ 2,353 ไร่ริมแม่น้ำเจ้าพระยาในพื้นที่แขวงคลองเตย, แขวงพระโขนง เขตคลองเตย และแขวงพระโขนงใต้ เขตพระโขนง กรุงเทพมหานคร

อย่างไรก็ตาม เมื่อวันที่ 19 กันยายน พ.ศ. 2567 ในปีเดียวกัน รอยัล สปอร์ต คอมเพล็กซ์ ได้ระบุว่ามีการเปลี่ยนแปลงพื้นที่ของโครงการ โดยย้ายไปสร้างบนพื้นที่ 3,000 ไร่ ในพื้นที่เขตหนองจอก กรุงเทพมหานครก่อน เนื่องจากเห็นว่าพื้นที่บริเวณชุมชนแออัดคลองเตยและท่าเรือกรุงเทพอาจใช้เวลานานกว่าคาดการณ์เดิม และต่อมามีการเปิดเผยอีกว่า จะดำเนินการสร้างอาคารสูง 165 ชั้น ซึ่งหากสร้างได้สำเร็จ จะทำให้เป็นตึกที่สูงที่สุดในโลกแทนที่บุรจญ์เคาะลีฟะฮ์ในดูไบ สหรัฐอาหรับเอมิเรตส์ในทันที อย่างไรก็ตาม มีการเปิดเผยในเวลาต่อมาว่าโครงการจะไม่เน้นการสร้างอาคารสูงเพื่อเป็นภูมิสัญลักษณ์ แต่จะเน้นการสร้างในแนวราบ โดยเบื้องต้นคาดว่าจะสร้างตึกสูงไม่เกิน 7 ชั้น เนื่องจากมีพื้นที่ส่วนที่อยู่อาศัยที่กว้างขวาง เน้นการอนุรักษ์สิ่งแวดล้อม และเป็นสมาร์ตซิตี นอกจากนี้ยังมีแผนก่อสร้างศูนย์กีฬาและความบันเทิงในพื้นที่อื่น ๆ อีก 5 แห่ง คือ จังหวัดภูเก็ต จังหวัดกาญจนบุรี จังหวัดเชียงราย อุทยานแห่งชาติเขาใหญ่ และในเขตพัฒนาพิเศษภาคตะวันออก

## ดูเพิ่ม
* สนามม้านางเลิ้ง
* ราชกรีฑาสโมสร

## อ้างอิง

## แหล่งข้อมูลอื่น
* 

หมวดหมู่:องค์การที่ก่อตั้งในปี พ.ศ. 2459
หมวดหมู่:ก่อตั้งในสยามในปี พ.ศ. 2459
หมวดหมู่:องค์กรในพระบรมราชูปถัมภ์ในประเทศไทย
หมวดหมู่:สมาคมในประเทศไทย
หมวดหมู่:องค์การในเขตดุสิต
ฮูลาฮูป

[thumb|การใช้ฮูลาฮูปใน[การออกกำลังกาย]]
**ฮูลาฮูป** () คืออุปกรณ์ที่ใช้ในการออกกำลังกาย ลักษณะเป็นห่วงพลาสติกกลม

## ที่มาของชื่อ
คำว่า "ฮูลาฮูป" มาจากคำภาษาอังกฤษว่า "hula hoop" ซึ่งแปลว่า ห่วงสำหรับเต้นอย่างระบำ มาจาก คำว่า "hula" เป็นชื่อการเต้นรำของชาวฮาวาย ส่วนคำว่า "hoop" แปลว่า ห่วง โดยใช้ชื่อนี้ใน ค.ศ. 1958

## ประวัติ
ฮูลาฮูปมีวิวัฒนาการมาจากเถาองุ่นแห้งในยุคอียิปต์โบราณ และปรากฏบนแจกันโบราณในเอเธนส์ ในสมัยกรีกแล้ว คนกรีกเล่นฮูล่าฮูปเพื่อออกกำลังกาย ในสมัยนั้นอุปกรณ์ทำมาจากไม้, ไม้ไผ่ และหญ้า ช่วงศตวรรษที่ 5 ต่อมาในช่วงยุคเบบี้บูม ประมาณทศวรรษ 1950 ฮูลาฮูปกลายเป็นของเล่นของคนยุคนั้นอีกทั้งยังสร้างกระแสไปทั่วโลก โดยเฉพาะในปี ค.ศ. 1958 ริชาร์ด จอห์นสัน เขียนไว้ในหนังสืออเมริกันแฟดส์ ปี ค.ศ. 1985 ว่า "ตอนนั้นฮูปเป็นที่นิยมคลั่งไคล้ไปทั่วโลก เมื่อบริษัทแวม-โอเปิดตัวฮูลาฮูปในปี 1958 ปรากฏว่าห่วงพลาสติกน้ำหนักเบามือ ขายไปทั้งสิ้น 20 ล้านอันในช่วงหกเดือนแรกของการผลิต ไม่มีสิ่งใดจะสร้างกระแสในประเทศได้เท่าฮูลาฮูปมาก่อน ฮูลาฮูปยังคงเป็นมาตรฐานสำหรับการเปรียบเทียบความคลั่งไคล้ทั้งหมดภายในประเทศ" ปัจจุบันฮูลาฮูปนอกจากจะไว้ใช้เล่นสนุกสนานแล้วยังสามารถเป็นอุปกรณ์ที่ใช้ในการออกกำลังกาย 

## การใช้ประโยชน์
### ด้านสุขภาพ
การใช้ฮูลาฮูปออกกำลังกายเป็นทางเลือกหนึ่งของการออกกำลังกายที่เหมาะสมสำหรับคนทุกเพศทุกวัย ซึ่งมีประโยชน์ในการเผาพลาญไขมันส่วนเกินในร่างกาย 200 – 300 แคลอรี ภายใน 20 นาที ทำให้น้ำหนักตัวลดลง ช่วยให้หัวใจสูบฉีดได้ดี ช่วยนวดลำไส้และอวัยวะต่าง ๆ บริเวณรอบเอว ช่วยเพิ่มการไหลเวียนของเลือดไปสู่สมอง ช่วยเสริมสร้างความมั่นคงให้กับกล้ามเนื้อทั้งลำตัว และความยืดหยุ่นของข้อต่อและกระดูกต่าง ๆ 
### ด้านความบันเทิง
ความนิยมของฮูลาฮูปนั้นได้นำมาเป็นการแสดงเพื่อเพิ่มสีสันและความน่าสนใจของงานแต่ละงาน เช่น การแสดงคอนเสิร์ต และการแสดงละครสัตว์ นอกจากนั้นฮูลาฮูปยังนำมาแต่งเป็นเพลงตามลักษณะของฮูลาฮูป

## สถิติโลก
### การเล่นฮูลาฮูปใหญ่ที่สุดในโลก

## อ้างอิง

หมวดหมู่:ผลิตภัณฑ์ที่ออกในปี พ.ศ. 2501
อัทธนียา เอี่ยมวสันต์

**อัทธนียา เอี่ยมวสันต์** หรือชื่อเกิด **สริตา เอี่ยมวสันต์** (ชื่อเล่น : **ออม**) (เกิด 29 กุมภาพันธ์ พ.ศ. 2535) เป็นนักแสดงชาวไทย สำเร็จการศึกษาระดับประถมศึกษาจากโรงเรียนวัฒนาวิทยาลัย สำเร็จการศึกษาระดับมัธยมศึกษาจากโรงเรียนสาธิตมหาวิทยาลัยศรีนครินทรวิโรฒ ประสานมิตร และสำเร็จการศึกษาระดับปริญญาตรีจากคณะวารสารศาสตร์และสื่อสารมวลชน มหาวิทยาลัยธรรมศาสตร์ ภาควิชาวิทยุและโทรทัศน์

## ประวัติ
ก้าวแรกในวงการบันเทิง เริ่มจากเพื่อนเอารูปที่ถ่ายคู่กันส่งมาแคสติ้งที่โพลีพลัส จึงได้เล่นละครรับเชิญเรื่อง *[[กลิ้งไว้ก่อนพ่อสอนไว้]]* หลังจากนั้นก็มีผลงานโฆษณามาโดยตลอด จนได้มาประกวดโครงการชิงดาว และก็ได้เข้ามาเซ็นสัญญาที่โพลีพลัส ก่อนหน้านี้ เธอเคยประกวด *Utaitip Freshy Idol 2008* และคว้ารางวัลป๊อบปูล่าโหวตมาครอง

ผลงานละครเรื่องแรกคือ *[[ตะวันทอแสง]]* ที่ออกอากาศทางช่อง 7 รับบทเป็น พิมพรรณ แสดงคู่กับ เชน ณัฐวัฒน์ เปล่งศิริวัธน์ โดยมี โดม ปกรณ์ ลัม และ ใหม่ ดาวิกา โฮร์เน่ รับบทนำ

ด้านชีวิตส่วนตัว สมรสกับ วราวุธ เจนธนากุล พิธีกรรายการโทรทัศน์ และประธานเจ้าหน้าที่บริหาร บริษัท เซ้นส์ มอร์ คอร์ปอเรชั่น จำกัด ซึ่งมีอายุห่างกันถึง 16 ปี เมื่อวันที่ 8 มีนาคม พ.ศ. 2568

## ผลงาน
### ละครโทรทัศน์

* ละครโทรทัศน์ทั้งหมดด้านล่างนี้ออกอากาศทางช่อง 7HD

|-
| rowspan="1" align="center" | 2552
|| กลิ้งไว้ก่อนพ่อสอนไว้
||(รับเชิญ)
|-
| rowspan="1" align="center" | 2555
|| ตะวันทอแสง
||พิมพรรณ (พิม)
|-
| rowspan="1" align="center" | 2556
|| เรือนกาหลง
|| ชบา
|-
| rowspan="1" align="center" | 2558
|| นางชฎา
|| ชมพูนุช ทวีสินธุ์ (ชมพู)
|-
|rowspan="1" align="center" | 2560
|| สารวัตรแม่ลูกอ่อน
|| พิม (รับเชิญ)
|-
|}

* ละครโทรทัศน์ทั้งหมดด้านล่างนี้ออกอากาศทางช่อง 3 เอชดี

|-
| rowspan="1" align="center" | 2557
|| เสน่หาสัญญาแค้น
||นารถนรินทร์ (นารถ)
|-
|}

* ละครโทรทัศน์ทั้งหมดด้านล่างนี้ออกอากาศทางช่อง 5
   
|-
| rowspan = "1" align = "center"| 2552 || align = "center"| *[[เซน...สื่อรักสื่อวิญญาณ]] <br>ตอน หลง*  || align = "center"| มิ้นท์
|-
| rowspan = "1" align = "center"| 2553 || align = "center"| *[[เซน...สื่อรักสื่อวิญญาณ]] <br>ตอน มากกว่าฝัน*  || align = "center"| เฟิร์น
|-
| rowspan = "1" align = "center"| 2555 || align = "center"| *[[ศีล 5 คนกล้าท้าอธรรม]] <br>ตอน ทางสามแพร่ง*  || align = "center"| เมย์
|-
|}

### พิธีกร
* A Day เอ - ออม (ร่วมกับ วราวุธ เจนธนากุล) Ep.1 ทางช่องYoutube : Zense Entertainment

### โฆษณา
* U-tip lip pink
* D-TAC
* ทีเบรก
* ยาสีฟันคอลเกต
* ทรูมูฟ
* โฟร์โมสต์
* บาร์บีคิว พลาซ่า

### มิวสิกวิดีโอ
* รักเธอคนเดียว - ณัฐ ศักดาทร

## อ้างอิง

* 

หมวดหมู่:นักแสดงหญิงชาวไทย
หมวดหมู่:พุทธศาสนิกชนชาวไทย
หมวดหมู่:บุคคลจากกรุงเทพมหานคร
หมวดหมู่:บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร
ยูมิโกะ สุชิยะ

**ยูมิโกะ สุชิยะ**  เป็นนักแสดงและพิธีกรชาวไทย เชื้อสายญี่ปุ่น-อเมริกา เข้าสู่วงการบันเทิงจากเวทีประกวด Utip Freshy Idol 2011 ได้รับตำแหน่งชนะเลิศ

## ประวัติ
ยูมิโกะ เกิดเมื่อวันที่ 18 กันยายน พ.ศ. 2537 ลูกครึ่งไทย-ญี่ปุ่น-อเมริกา จบการศึกษาชั้นประถมศึกษา ป.2 จากโรงเรียนสารสาสน์เอกตรา ประถมศึกษา ป.3-6 จากโรงเรียนสัจจพิทยา จบมัธยมศึกษาปีที่ 6 จากโรงเรียนอัสสัมชัญศึกษา แผนการเรียน ศิลป์-คำนวณ จบการศึกษาชั้นอุดมศึกษา วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ วิชาเอก การสื่อสารเพื่อการจัดการนวัตกรรมเป็นผู้ได้รับรางวัลชนะเลิศจากการประกวด Utip Freshy Idol 2011 (รุ่นที่ 4) หลังจากนั้น ยูมิโกะก็ผ่านงานถ่ายแบบนิตยสารหลายฉบับ โฆษณา และมิวสิกวิดีโอเพลง ก่อนที่ได้รับงานพิธีกรรายการ ดาวกระจาย แทน*[[นาเดีย โสณกุล]]*  พิธีกรคนเก่า โดยผ่านการชักชวนจาก *[[อรพรรณ วัชรพล]]* รวมทั้งงานแสดงละครโทรทัศน์ มีผลงานเรื่องแรกคือ *[[ตะวันทอแสง]]* กับบท ปรางทิพย์ ออกอากาศทางช่อง 7

## การศึกษา
*ประถมศึกษาปีที่ 1-2 โรงเรียนสารสาสน์เอกตรา
*ประถมศึกษาปีที่ 3-6 โรงเรียนสัจจพิทยา
*มัธยมศึกษาปีที่ 1-2 โรงเรียนโกศลภัทรวิทย์
*มัธยมศึกษาปีที่ 3-6 โรงเรียนอัสสัมชัญศึกษา แผนการเรียนศิลป์-คำนวณ
*สำเร็จการศึกษาระดับปริญญาตรีจาก วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ วิชาเอก การสื่อสารเพื่อการจัดการนวัตกรรม

## ผลงาน

### ละครโทรทัศน์

#### ละครโทรทัศน์ทั้งหมดด้านล่างนี้ออกอากาศทาง[[ช่อง 7 HD]]

### ละครโทรทัศน์ทั้งหมดด้านล่างนี้ออกอากาศทาง[[จีเอ็มเอ็ม 25]]

#### ละครโทรทัศน์ทั้งหมดด้านล่างนี้ออกอากาศทาง[[สถานีวิทยุโทรทัศน์กองทัพบก]]

### มิวสิกวิดีโอ

### พิธีกร

### โฆษณา
* ไอศกรีมวอลล์ ฟรุ๊ตทาเร่
*ดีแทค
*เครื่องสำอาง U-Tip
*ฟิตเน่
*เจเล่ Light
*พัดลม ฮาตาริ
*เครื่องปรับอากาศ มิตซูบิชิ
*ยาสีฟัน ซิสเท็มมา
*ขนม Dewberry
*ธนาคารไทยพาณิชย์
*Chester's Grill
*The Mall
*บิ๊กซี ซูเปอร์เซ็นเตอร์
*แชมพู แพนทีน
*ร้านอาหารญี่ปุ่น ฟูจิ
*เป๊ปซี่
*โลชั่น ตรา ซิตร้า
*การ์นิเย่
*Pond's
*น้ำผลไม้ ดีโด้
*MK
*ทรูมูฟ
*ทเวลฟ์พลัส
*มาม่า
*นูโทรจีน่า ดีพ คลีน โฟม
*นมเปรี้ยว ดัชมิลล์
*ผงซักฟอก เปา
*บาร์บีคิว พลาซา

## อ้างอิง

## แหล่งข้อมูลอื่น
*ประวัติ ยูมิโกะ สุชิยะ  นักแสดงในสังกัด โพลีพลัส
*

หมวดหมู่:บุคคลที่ยังมีชีวิตอยู่
หมวดหมู่:บุคคลจากวิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
หมวดหมู่:ชาวไทยเชื้อสายญี่ปุ่น
หมวดหมู่:ชาวไทยเชื้อสายอเมริกัน
หมวดหมู่:นักแสดงหญิงชาวไทย
หมวดหมู่:พิธีกรชาวไทย
หมวดหมู่:โฆษณาไทย
หมวดหมู่:บุคคลจากกรุงเทพมหานคร
ปราสาทบ้านบุ

thumb|ปราสาทบ้านบุ
**ปราสาทบ้านบุ** ตั้งอยู่ภายในเขตโรงเรียนบ้านบุวิทยาสรรค์ ตำบลจรเข้มาก อำเภอประโคนชัย จังหวัดบุรีรัมย์  เป็นโบราณสถานขนาดเล็กหลังเดียว ก่อสร้างด้วยศิลาแลง มีแผนผังเป็นรูปสี่เหลี่ยมผืนผ้า หันหน้าไปทางทิศตะวันออก ปราสาทหลังนี้จัดเป็นอยู่ในอยู่ศาสนสถานประจำที่พักคนเดินทาง 1 ใน 17 แห่ง ที่พระเจ้าชัยวรมันที่ 7 แห่งอาณาจักรขอมโปรดให้สร้างขึ้น จากเมืองพระนครหลวงมายังเมืองพิมายตามที่ปรากฏในศิลาจารึกปราสาทพระขรรค์ มีอาคารที่เป็นห้องครรภคฤหะหรือบ้านมีไฟหลังเดี่ยว ตัวอาคารสร้างเป็นรูปสี่เหลี่ยมผืนผ้ายกฐานสูงจากพื้นดิน ทอดตัวแนวออก-ตก สร้างด้วยศิลาแลง มีประตูเข้าออกสองทางคือทางทิศตะวันออกและทิศตะวันตก ทางทิศใต้ของตัวปราสาทมีกรอบหน้าต่าง 5 บาน กรอบประตูและหน้าต่างสร้างด้วยหินทรายสีส้มอมเหลือง

ต้นปี พ.ศ. 2556 กรมศิลปากรได้ทำการสำรวจและทดลองประกอบส่วนหลังคาที่พังลงมาเพื่อเตรียมทำการบูรณะปราสาทบ้านบุใหม่ให้สมบูรณ์ขึ้นในปีถัดไป

## เชิงอรรถ

 

บ้านบุ
บ้านบุ
หมวดหมู่:สิ่งก่อสร้างในอำเภอประโคนชัย
ธนาคารกานาดียา

**ธนาคารกานาดียา** ( *ธนาคารกาณาฑีย̎า*; ) เป็นธนาคารท้องถิ่นขนาดใหญ่ในกัมพูชาก่อตั้งเมื่อ พ.ศ. 2534 และเป็นธนาคารเอกชนใน พ.ศ. 2541 มี  25 สาขาทั่วประเทศ

## ประวัติ
ธนาคารกานาดียาก่อตั้งเมื่อ 11 พฤศจิกายน พ.ศ. 2534 โดยบริษัท แคนาดา โกลด์แอนด์ทรัสต์จำกัด ภายใต้ความร่วมมือของชาวกัมพูชาโพ้นทะเลและธนาคารแห่งชาติแคนาดา และเป็นสถาบันการเงินเพียงแห่งเดียวที่บริหารโดยอดีตเจ้าหน้าที่ของธนาคารแห่งชาติกัมพูชา และชาวแคนาดาเชื้อสายกัมพูชา กิจกรรมหลักเกี่ยวข้องกับธุรกรรมทอง การผลิตทอง และให้สินเชื่อแก่พ่อค้าท้องถิ่น

เมื่อ 19 เมษายน พ.ศ. 2536 เปลี่ยนชื่อเป็น ธนาคารกานาดียา จำกัด และต่อมาเป็น ธนาคารกานาดียา จำกัด มหาชน เมื่อ 16 ธันวาคม พ.ศ. 2546 ในฐานะธนาคารพาณิชย์ที่จดทะเบียนกับธนาคารแห่งชาติกัมพูชา ธนาคารนี้เป็นธนาคารท้องถิ่นที่ใหญ่ที่สุดของกัมพูชา มีการให้บริการทางการเงินที่หลากหลายและมีแผนที่จะเน้นการลงทุนทางด้านการเกษตร
## อ้างอิง


* 
* 
* 
* 
* 
* 
* 


## แหล่งข้อมูลอื่น
*[Overseas Cambodian Investment Corporation (OCIC)](http://www.canadiabank.com/news_insite.asp?news=6032729&menuId=7&menuSubId=29&news_cat=OCIC%20(Overseas%20Cambodian%20Investment%20Corporation)) 
*[Independent Hotel, [Sihanoukville]]
*Cambodian Cultural Village 
*[Canadia Bank PLC - [English language|English] version] 
*[Canadia Bank PLC - [Khmer language|Khmer] version] 
ก
เพลงบอก

**เพลงบอก ** คือ การแสดงชนิดหนึ่งของไทย เป็นการละเล่นอย่างหนึ่งของชาวปักษ์ใต้บริเวณจังหวัดภาคใต้ตอนบนและตอนล่าง ได้แก่ จังหวัดชุมพร จังหวัดสุราษฎร์ธานี จังหวัดนครศรีธรรมราช จังหวัดตรัง จังหวัดพัทลุง และจังหวัดสงขลา นิยมเล่นในวันสงกรานต์ เป็นการบอกข่าวของชาวบ้านทุกละแวกให้ทราบว่าใกล้ถึงปีใหม่แล้ว หรือเป็นการบอกเล่าเรื่องราวข่าวสารต่าง ๆ เช่นบอกข่าวเชิญไปทำบุญตามเหตุการณ์ ต่าง ๆ เรียกได้ว่า เพลงบอกเป็นความเชื่อทางวัฒนธรรมทางจิตใจอย่างหนึ่งของชาวใต้ซึ่งคู่กับชาวบ้านมานานตั้งแต่โบราณ  และสืบทอดมาจนถึงปัจจุบัน

นครศรีธรรมราชได้ชื่อว่า เป็นจังหวัดที่มีนักเล่นเพลงบอกมากที่สุดทั้งในอดีตและปัจจุบัน จนได้รับสมญานามว่า เมืองเพลงบอก นอกจากมีนักเล่นเพลงบอกเป็นจำนวนมากแล้ว นักเล่นเพลงบอกที่มีชื่อเสียงโด่งดังเป็นที่รู้จักและได้รับความนิยมชมชอบว่ามีฝีปากคมคายเป็นที่ดีเยี่ยมส่วนใหญ่มีภูมิลำเนาอยู่ที่จังหวัดนครศรีธรรมราช

เพลงบอกจะแต่งเป็นบทกลอน มีฉันทลักษณ์เป็นแบบฉบับของตนเอง ส่วนมากกลอนหนึ่งบทจะประกอบด้วย 4 วรรค สามวรรคแรกจะมีวรรคละ 6 คำ ส่วนวรรคสุดท้ายจะมี 4 คำ เพลงบอกจะต้องมีลูกคู่คอยร้องรับ ซึ่งเพลงบอกคณะหนึ่ง ๆ จะมีลูกอย่างน้อย 2 คน หรือมากสุดไม่เกิน 4 คน และเครื่องดนตรีที่ใช้ประกอบการขับร้องเพลงบอกมี 2 ชนิด คือ ฉิ่ง 1 คู่ และกรับ 1 คู่

ปัจจุบันนี้เพลงบอกนอกจากจะนิยมเล่นกันในวันสงกรานต์แล้วยังนิยมเล่นในงานสำคัญต่าง ๆ เช่น งานผูกพัทธสีมา งานศพ งานบวชนาค งานทำบุญขึ้นบ้านใหม่ งานแห่พระ งานประจำปีของวัด งานทอดกฐินผ้าป่าต่าง ๆ และได้มีการจัดการแข่งขันประชันเพลงบอกขึ้น

การประชันเพลงบอกสมัยก่อนจะจัดขึ้นภายในวัด โดยมีแม่เพลงบอกนั่งร้องขับบทกันที่ศาลากลางวัด แม่เพลงผู้อวุโสจะเป็นผู้แสดงฝีปากก่อน ซึ่งจะเริ่มร้องด้วยบทไหว้ครู สิ่งศักดิ์สิทธิ์ บุคคลสำคัญ และเจ้าบ้านผ่านเมือง เมื่อแม่เพลงร้องจบ ฝ่ายตรงข้ามจะเริ่มร้องบทไหว้ครูเช่นเดียวกัน

ปัจจุบันนี้การประชันเพลงบอกจะมาหลักเกณฑ์ในการพิจารณาว่าเพลงบอกจะดีหรือไม่ คือการสังเกตที่ฉัทลักษณ์ว่าถูกต้องตามแบบของกลอนเพลงบอกหรือไม่  นอกจากนี้ยังสังเกตจากการเลือกสรรคำมาใช้ ดูคำศัพท์ สำนวนโวหาร ว่ามีความคมคาย กว้างแคบ หรือใช้ได้เพียงไร การดูปัญญาความรอบรู้ และปฏิภาณไหวพริบของแม่เพลง การนำเสนอความคิดเห็นที่แยบคาย แปลกใหม่ ดูท่วงทำนอง ลีลาจังหวะ สุ้มเสียง และการร้องรับของลูกคู่

ค่านิยมที่ปรากฏในเพลงบอกที่เด่น ๆ มีอยู่ 2 ประเด็นคือ การเคารพยึดมั่นในสถาบันพระมหากษัตริย์ และการเคารพยกย่องครูอาจารย์ นอกจากนี้ในบทกลอนเพลงบอกยังสะท้อนถึงชีวิตความเป็นอยู่และการละเล่นต่าง ๆ ของชาวภาคใต้ ตลอดจนการแสดงความคิดเห็นในเรื่องการเมืองการปกครองอีกด้วย

## อ้างอิง
http://folklore.culture.go.th 

หมวดหมู่:การแสดงพื้นบ้านภาคใต้
โรตีจาไน

thumb|โรตีจาไนกับแกงแกะ ในสุมาตราตะวันตก
thumb|โรตี จาเนกับแกงแกะและมันฝรั่งในภัตตาคารอาหารอาเจะฮ์
**โรตีจาไน** (มลายูและ) หรือ **โรตีจาเน** () เป็นขนมปังแบนที่ได้รับอิทธิพลจากอินเดียพบได้ทั้งในมาเลเซียและอินโดนีเซีย พบได้ในภัตตาคารที่ขายอาหารมีนังกาเบาหรืออาหารอาเจะฮ์ ในสิงคโปร์และมาเลเซียทางใต้เรียกโรตีปราตา ซึ่งคล้ายกับอาหารอินเดียที่เรียกปาโรตตาแบบของรัฐเกรละ
## ที่มาของคำ
ในภาษาฮินดี ภาษาอูรดู ภาษาส่วนใหญ่ทางอินเดียเหนือ และภาษามลายู คำว่าโรตีหมายถึงขนมปัง ส่วนคำว่าจาไน อาจมาจาก 
* เจนไน เมืองในอินเดียซึ่งในสมัยโบราณเรียกมัทราส คาดว่าโรตีจาไนเข้าสู่มาเลเซียโดยแรงงานที่อพยพมาจากมัทราสโดยเป็นการนำปาโรตตามารับประทานกับดาลจาซึ่งเป็นแกงถั่วเลนทิล
* จันนา เป็นอาหารที่ทำจากถั่วหัวช้างต้ม ในซอสรสเผ็ดของอินเดียเหนือ กินกับโรตี แต่โรตีในอินเดียเหนือต่างไปจากโรตีในมาเลเซีย ซึ่งคล้ายปาโรตตาในอินเดียใต้มากกว่า นอกจากนั้น โรตีจาไนยังนิยมรับประทานกับแกงถั่วเลนทิลมากกว่าแกงถั่วชิกพี
* คำว่าจาไนในภาษามลายูหมายถึงการม้วนก้อนแป้ง
โรตีจาไนเป็นรูปกลมแบน การปรุงมีสองแบบ คือเหวี่ยงจนเป็นแผ่นแบนมากแล้วพับหรือรีดให้แบนก่อนจะพับ แป้งที่พับแล้วจะนำมาทอดในน้ำมัน วิธีเหลี่ยงแป้งให้บางเป็นที่นิยมกว่าและทำได้เร็วกว่า คำว่าโรตี ปาโรตตาในภาษามลายูหมายถึงขนมปังแบน

ในอินโดนีเซีย จะเรียกโรตีจาไนว่าโรตีจาเน และมักรับประทานกับแกงแกะ (การีกัมบิง) เป็นอาหารที่ได้รับอิทธิพลจากอินเดียซึ่งเป็นผลจากการอพยพเข้าสู่อินโดนีเซียในสมัยที่เป็นอาณานิคมของเนเธอร์แลนด์ พบมากในอาหารมลายูที่สุมาตรา และอาหารมีนังกาเบา อาหารอาเจะฮ์

## ส่วนประกอบ
โรตีจาไนประกอบด้วยไขมัน ไข่ แป้ง น้ำ นวดรวมกัน ไขมันที่ใช้นิยมเนยฆีของอินเดีย บางคนจะใส่นมข้นหวานลงไป ส่วนผสมจะถูกนวดจนเข้ากันดี ทำให้แบน แช่น้ำมันและม้วน พักให้ฟู ทำซ้ำอีก เมื่อจะทำให้สุกจึงแผ่เป็นแผ่นบาง พับแล้วทอดให้กรอบนอกนุ่มใน

## ภาพการเตรียมโรตีจาไน

ไฟล์:Making roti canai.jpg|การนวดส่วนผสม 
ไฟล์:roti_canai.jpg|ทอดบนกระทะเหล็กแบน 
ไฟล์:Canaimaking.jpg|การเตรียมโรตีจาไน
ไฟล์:Roti kluai khai chiang mai 01.jpg|โรตีหวานในไทยซึ่งมีลักษณะคล้ายโรตีจาไน ในที่นี้ใส่ไส้กล้วยและไข่

## อ้างอิง

## แหล่งข้อมูลอื่น

*How to make Malaysian Roti Canai - Step by Step Pictorial
หมวดหมู่:ขนมปังแบน
หมวดหมู่:อาหารประจำชาติ
หมวดหมู่:อาหารมลายู
หมวดหมู่:อาหารมาเลเซีย
หมวดหมู่:อาหารอินโดนีเซีย
หมวดหมู่:อาหารสิงคโปร์
สโมสรฟุตบอลบางกอกกล๊าสในฤดูกาล 2555

เริ่มต้นฤดูกาล 2555 ทีมบางกอกกล๊าสเอฟซี ได้ปรับทีม เสริมนักเตะเข้ามาใหม่ 3คน ผสมกับนักเตะชุดเดิม และมีทีมงานหัวหน้าผู้ฝึกสอน สุรชัย จตุรภัทรพงษ์ ที่รับงานในช่วงปลายฤดูกาลที่แล้ว
เริ่มเตรียมทีมตั้งแต่ปลายเดือนมค.2555 โดยมีทีมงานผู้ช่วยผู้ฝึกสอนอ.ณรงค์ สัยเกตุ กลับมาจากสิงค์โปร เพื่อช่วยงานสโมสรบางกอกกล๊าส 

## ผู้จัดการทีม / ผู้ฝึกสอน ปี 2555

## ผู้เล่น ปี 2555

14px

;เข้า ปี 2555

;ออก ปี 2555

;ยืมตัว ปี 2555

## อันดับตารางคะแนน ในฟุตบอลลีก

## ผลงานในฟุตบอลถ้วย

## ผลการแข่งขัน

## อันดับดาวซัลโว

## แหล่งข้อมูลอื่น

* เว็บไซต์อย่างเป็นทางการ 

หมวดหมู่:ฤดูกาลของสโมสรฟุตบอลบีจี ปทุม ยูไนเต็ด
หมวดหมู่:สโมสรฟุตบอลในประเทศไทย ในฤดูกาล 2555
สันทินี ใจซื่อกุล

**สันทินี ใจซื่อกุล**  เจ้าของฉายา **นัท สระบุรี** เกิดวันที่ 3 พฤศจิกายน พ.ศ. 2528 ที่จังหวัดสระบุรี เป็นทั้งนักสนุกเกอร์และพูลหญิงทีมชาติไทย เจ้าของเหรียญเงินจากเอเชียนอินดอร์เกมส์ รวมถึงเหรียญทอง, เหรียญเงิน และเหรียญทองแดงซีเกมส์ ตลอดจนเป็นที่กล่าวขวัญเมื่อครั้งที่สามารถชนะนักกีฬาจีนในพูล 9 ลูกได้อย่างขาดลอย

## ประวัติ
สันทินี ใจซื่อกุล เป็นลูกสาวของ จ.ส.อ.สมบูรณ์ ใจซื่อกุล เริ่มเล่นกีฬาสนุกเกอร์ครั้งแรกเมื่ออายุ 7 ปี ทั้งนี้ เธอใช้เวลาฝึกซ้อม 6 ชั่วโมงต่อวัน และเข้าแข่งขันครั้งแรกใน พ.ศ. 2540 นอกจากนี้ เธอยังมี ชูชาติ ไตรรัตนประดิษฐ์ หรือที่รู้จักกันในชื่อ ต่าย พิจิตร เป็นผู้ฝึกสอนในช่วงที่เป็นนักกีฬาทีมชาติ

ผลงานที่ผ่านมา สันทินี ใจซื่อกุล ได้รับรางวัลเหรียญเงินจากการแข่งขันสนุกเกอร์ และเหรียญเงินจากพูลในการแข่งขันเอเชียนอินดอร์เกมส์ 2007 ที่เขตบริหารพิเศษมาเก๊า และได้รับรางวัลเหรียญทองจากการแข่งสนุกเกอร์ 6 แดง รวมถึงเหรียญเงินจากการแข่งพูล 8 ลูก และเหรียญทองแดงจากพูล 9 ลูก ในซีเกมส์ 2007 ที่จังหวัดนครราชสีมา

วันที่ 30 เมษายน พ.ศ. 2552 สันทินีเข้าแข่งขันรายการสนุกเกอร์สะสมคะแนน ดิวิชั่น 2 รายการที่ 4 ที่ทีบีซี.สนุกเกอร์เซ็นเตอร์ โดยได้พบกับ ทวี โพธิ์ทอง ที่ซึ่งเธอเป็นฝ่ายชนะ 3-0 เฟรมติดกัน วันที่ 6 เมษายน พ.ศ. 2554 สันทินีเข้าแข่งขันรายการพูล 9 ลูกชิงแชมป์ประเทศไทย ที่ทีบีซี.สนุกเกอร์คลับ โดยเธอได้พบกับ นิชา ปฐมเอกมงคล ซึ่งเป็นนักกีฬาทีมชาติไทย และสันทินีเป็นฝ่ายชนะ 7-1 แร็กซ์

สันทินีสำเร็จการศึกษาระดับปริญญาตรีจากคณะบริหารธุรกิจ สาขาการตลาด มหาวิทยาลัยรัตนบัณฑิต โดยเธอเป็นหนึ่งในนักสนุกเกอร์ทีมชาติไทยที่เข้าร่วมการรับพระราชทานปริญญาบัตรใน พ.ศ. 2555 และในวันที่ 27 ตุลาคม ของปีเดียวกันนี้ เธอได้ประสบอุบัติเหตุทางรถยนต์จนบาดเจ็บสาหัส และเข้ารับการรักษาตัวที่โรงพยาบาลศูนย์สระบุรี โดยมี อรรถสิทธิ์ มหิทธิ หรือ บิ๊ก สระบุรี เข้าเยี่ยมอาการพร้อมกับเปิดเผยว่า เธอประสบอุบัติเหตุที่ขาขวา จึงไม่ส่งผลกระทบต่อการเล่นสนุกเกอร์มากนัก แต่คงใช้เวลาพักฟื้นเพื่อให้สภาพร่างกายกลับสู่ปกติ ซึ่งปัจจุบันเธอปลอดภัยแล้ว และยังเปิดเผยว่าต้องการร่วมคัดเลือกเข้าแข่งขันซีเกมส์ 2013 ที่จะจัดขึ้น ณ ประเทศพม่าทั้งพูลและสนุกเกอร์

## เครื่องราชอิสริยาภรณ์

## อ้างอิง

## แหล่งข้อมูลอื่น
* ร่วมเป็นกำลังใจให้ น้องนัท สันทินี ใจซื่อกุล

หมวดหมู่:นักกีฬาชาวไทย
หมวดหมู่:นักสนุกเกอร์ชาวไทย
หมวดหมู่:นักสนุกเกอร์หญิง
หมวดหมู่:นักกีฬาพูลหญิง
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักกีฬาไทยที่ได้เหรียญเงินซีเกมส์
หมวดหมู่:นักกีฬาไทยที่ได้เหรียญทองแดงซีเกมส์
หมวดหมู่:พุทธศาสนิกชนชาวไทย
หมวดหมู่:นักกีฬาจากจังหวัดสระบุรี
หมวดหมู่:บุคคลจากคณะบริหารธุรกิจ มหาวิทยาลัยรัตนบัณฑิต
หินบูรณ์

**เมืองหินบูรณ์** () เป็นเมืองที่ตั้งอยู่ทางทิศเหนือของแขวงคำม่วน ประเทศลาว เดิมเรียกชื่อว่าเมืองฟองวินห์ 

หินบูรณ์
หมวดหมู่:เขตแดนไทย–ลาว
ยมราช (เมือง)

**เมืองยมราช** (ลาว: ເມືອງຍົມມະລາດ) เป็นเมืองที่ตั้งอยู่ทางทิศตะวันออกของแขวงคำม่วน ประเทศลาว

ยมราช
เมืองมะหาไซ

** มะหาไซ หรือ มหาไชย** เป็นเมือง (*อำเภอ*) หนึ่งของแขวงคำม่วนในทางตอนกลางของประเทศลาว ในอดีตชื่อเมืองมหาไชยกองแก้ว ปกครองโดยเจ้าเมืองสายตระกูลเจ้านายเมืองนครพนม.

## อ้างอิง

มะหาไซ
กั้งตั๊กแตนเจ็ดสี

**กั้งตั๊กแตนเจ็ดสี** (; ) เป็นครัสเตเชียนชนิดหนึ่ง จำพวกกั้ง

จัดอยู่ในวงศ์ Odontodactylidae เป็นกั้งที่มีสีสวย มักอยู่ตามพื้นทราย นอกเขตแนวปะการัง บางครั้งอาจพบได้ในเขตน้ำตื้น ส่วนใหญ่หลบซ่อนอยู่ในรูที่มีทางออกหลายทาง แต่บางครั้งอาจเดินอยู่บนพื้นเพื่อหาอาหาร ได้แก่ หอยฝาเดียว, กุ้ง, ปู หรือปลาขนาดเล็ก ตามีการพัฒนาสูงสุด จนถือได้ว่าเป็นสัตว์ที่มีระบบการมองเห็นที่ดีที่สุดในบรรดาอาณาจักรสัตว์โลก โดยดวงตากลมโตทั้งสองข้างนั้นสามารถกลอกกลิ้งไปมาได้อย่างเป็นอิสระ มีเซลล์รับแสงมากถึง 12 สี เมื่อเทียบกับตามนุษย์ที่มีเซลล์รับแสงเพียงแค่ 3 สีเท่านั้น นอกจากจะมองเห็นสีสันได้มากมายหลายเฉดสีแล้ว ยังสามารถรับรู้แสงโพลาไรซ์ได้อีกด้วย
และสามารถสแกนภาพได้ โดยใช้เส้นขนานกลางตาเพื่อเล็งเหยื่อ ก่อนใช้ขาคู่หน้าที่คล้ายกับกำปั้นหรือสันหมัดของมนุษย์ดีดไปอย่างแรง ลักษณะคล้ายตั๊กแตนตำข้าวจับเหยื่อ อาจใช้ดีดจนกระดองปูหรือเปลือกหอยแตกได้ หรือดีดเพื่อเกี่ยวกลับเข้ามา ซึ่งแรงดีดนี้รุนแรงมาก แม้แต่จะทำให้มนุษย์บาดเจ็บได้ หรือแม้กระทั่งกระจกตู้ปลาอาจแตกด้วยแรงดีดเพียงครั้งเดียว เพราะเป็นสัตว์ที่มีแรงในการดีดหนักกว่าน้ำหนักของตัวเองมากกว่า 1,000 เท่า ในอัตราความเร็ว 80 กิโลเมตรต่อชั่วโมง (มีอัตราเร่งใกล้เคียงกับกระสุนขนาด 5.6 มิลลิเมตร) และยังสามารถดีดได้มากถึง 50,000 ครั้งโดยที่ไม่ได้รับบาดเจ็บแต่อย่างใด เนื่องจากโครงสร้างภายในของขาคู่หน้านั้นมีลักษณะเป็นชั้น ๆ ที่ซับซ้อน บริเวณที่รับแรงกระแทกโดยตรง ประกอบด้วยไฮดรอกซิลอะพาไทต์แบบผลึกที่พบมากในกระดูกและฟันของมนุษย์ จึงทำให้ผิวชั้นนี้มีสมบัติทนทานต่อแรงกดอัดได้ดี อีกทั้งที่อยู่ด้านในมีลักษณะซ้ำ ๆ ของชั้นเส้นใยไคตินที่มีสมบัติด้านความแข็งตึง (ความสามารถในการรักษารูปร่าง) ต่ำ ซึ่งพบมากในโครงสร้างภายนอกของสัตว์ครัสเตเชียน มีการจัดเรียงตัวในลักษณะวนเป็นเกลียวและเติมเต็มด้วยสารอนินทรีย์ชนิดอสัณฐานที่โครงสร้างของสสารไม่เป็นผลึกอยู่ระหว่างกลาง ทำหน้าที่เป็นตัวดูดซับแรงกระแทกที่เกิดจากการจู่โจม ส่วนชั้นที่มีลักษณะเป็นลายริ้ว ๆ เป็นเส้นใยไคตินมีหน้าที่ห่อหุ้มขาคู่หน้าทั้งหมดเพื่ออัดองค์ประกอบอนินทรีย์ต่าง ๆ ให้อยู่ภายในระยางค์เพื่อป้องกันการบาดเจ็บได้เป็นอย่างดีอีกด้วย ซึ่งลักษณะทางกายภาคที่ยอดเยี่ยมเช่นนี้เป็นต้นแบบให้นักวิทยาศาสตร์แห่งมหาแคลิฟอร์เนีย, ริเวอร์ไซด์ ร่วมกับมหาวิทยาลัยเซาเทิร์นแคลิฟอร์เนีย และมหาวิทยาลัยเพอร์ดู ของสหรัฐอเมริกาใช้ศึกษาเพื่อพัฒนาการสร้างวัสดุที่มีความแข็งแกร่งสูงแต่น้ำหนักเบา โดยเลียนแบบจากโครงสร้างอันนี้

มีพฤติกรรมหลบซ่อนอยู่ในรู โดยโผล่มาแต่เฉพาะส่วนหัว เมื่อภัยอันตรายเข้ามาใกล้ จะหดหัวเข้าไป ก่อนจะโผล่หัวออกมาดูอีกครั้งภายในเวลา 2–3 นาที แต่ถ้าเดินหากินอยู่ไกลโพรง เมื่อพบเจอกับศัตรู บางครั้งจะชูตัวยกขึ้นแล้วชูขาหน้าเพื่อขู่ศัตรู หากไม่ได้ผล จะงอตัวกลิ้งกับพื้น หากจวนตัวจะดีดตัวอย่างรวดเร็วพุ่งหายไป

มีขนาดความยาวประมาณ 20 เซนติเมตร พบในความลึกไม่เกิน 20 เมตร พบกระจายพันธุ์ในเขตอินโด-แปซิฟิก ตั้งแต่เกาะกวมจนถึงแอฟริกาตะวันออก ในน่านน้ำไทยพบได้น้อยทางฝั่งอ่าวไทย แต่จะพบได้มากกว่าทางฝั่งทะเลอันดามัน

เป็นกั้งที่ไม่ได้ประโยชน์ในเชิงเศรษฐกิจ เพราะมีเนื้อน้อย แต่มีการเลี้ยงเป็นสัตว์น้ำสวยงาม โดยผู้เลี้ยงอาจหาท่อพีวีซีใส่ในตู้ เพื่อให้เป็นที่หลบซ่อน

## อ้างอิง

## แหล่งข้อมูลอื่น
* รูปถ่ยจากเนชั่นแนลจีโอกราฟิก

หมวดหมู่:กั้ง
หมวดหมู่:ครัสเตเชียนที่เป็นสัตว์เลี้ยง
ตำบลนาเหรง

**นาเหรง** เป็นตำบลหนึ่งในอำเภอนบพิตำ จังหวัดนครศรีธรรมราช มีองค์กรปกครองส่วนท้องถิ่น คือ เทศบาลตำบลนาเหรง ครอบคลุมพื้นที่ตำบลนาเหรงทั้งตำบล อยู่ห่างจากที่ว่าการอำเภอนบพิตำ ประมาณ 6 กิโลเมตร

## ประวัติ
ตำบลนาเหรงเป็น 1 ใน 4 ตำบล ของอำเภอนบพิตำ จังหวัดนครศรีธรรมราช โดยตำบลนาเหรงได้แยกออกจากตำบลกะหรอ เมื่อปี พ.ศ. 2538 โดยการจัดตั้งเป็นตำบลใหม่ แยกหมู่บ้านจากตำบลเดิมมา 7 หมู่บ้าน ใช้ชื่อว่า ตำบลนาเหรง ซึ่งเป็นชื่อเก่าแก่ของหมู่บ้านหนึ่งในตำบล ตามประวัติศาสตร์เล่ากันว่าเป็นหมู่บ้านที่มีต้นเหรงและนาอยู่เป็นจำนวนมาก ชาวบ้านจึงเรียกหมู่บ้านนี้ว่า “บ้านนาเหรง” จัดตั้งเป็นองค์การบริหารส่วนตำบลนาเหรง เมื่อปี พ.ศ. 2539 และจัดตั้งเป็นเทศบาลตำบลนาเหรงในปี 2555

## ภูมิศาสตร์
ตำบลนาเหรงตั้งอยู่ทางทิศเหนือของตัวเมืองนครศรีธรรมราช
* **ทิศเหนือ** ติดต่อ ตำบลนบพิตำ อำเภอนบพิตำ จังหวัดนครศรีธรรมราช 
* **ทิศใต้** ติดต่อ ตำบลทอนหงส์ อำเภอพรหมคีรี จังหวัดนครศรีธรรมราช 
* **ทิศตะวันออก** ติดต่อ ตำบลกะหรอ อำเภอนบพิตำ จังหวัดนครศรีธรรมราช 
* **ทิศตะวันตก** ติดต่อ ตำบลเขาพระ อำเภอพิปูน จังหวัดนครศรีธรรมราช

### ภูมิประเทศ
โดยทั่วไปพื้นที่ส่วนใหญ่เป็นที่ราบและมีภูเขาบางส่วนทางทิศตะวันตกของตำบล ตำบลนาเหรงมีทรัพยากรธรรมชาติและสิ่งแวดล้อมที่อุดมสมบูรณ์ เต็มไปด้วยสัตว์ป่าและพืชพันธุ์ไม้นานาชนิด เนื่องจากพื้นที่ส่วนหนึ่งอยู่ในเขตอุทยานแห่งชาติเขาหลวง คือ วนอุทยานแห่งชาติยอดเหลือง ซึ่งตั้งอยู่ในพื้นที่ หมู่ที่ 9 ตำบลนาเหรง อำเภอนบพิตำ จังหวัดนครศรีธรรมราช นอกจากนี้ยังอุดมสมบูรณ์ไปด้วยแร่ธาตุหลากหลายชนิด ได้แก่ แร่เฟลสปาร์ แร่แบไรต์ และหินปูน

### ภูมิอากาศ
ตั้งอยู่ในเขตพื้นที่ตอนกลางของภาคใต้ จึงมีภูมิอากาศแบบมรสุมเขตร้อน แต่อากาศโดยทั่วไปไม่ร้อนจัด เนื่องจากมีอิทธิพลของมรสุมพัดผ่านจากทะเลทั้งสองฝั่ง จึงมีฤดูเพียง 2 ฤดู คือ ฤดูร้อน และฤดูฝน

## การแบ่งเขตการปกครอง
ตำบลนาเหรงแบ่งเขตการปกครองออกเป็น 9 หมู่บ้าน ได้แก่
* บ้านท่าพุด
* บ้านวังเลา
* บ้านนาเหรง
* บ้านในตูล 
* บ้านนานอน 
* บ้านย่านยาว
* บ้านคลองโชน
* บ้านหน้าถ้ำ
* บ้านยอดเหลือง 

## การประกอบอาชีพ
การประกอบอาชีพของประชากรในตำบลนาเหรง ส่วนใหญ่ประกอบอาชีพทางการเกษตร เช่น ทำสวนยางพารา สวนผลไม้ เลี้ยงสัตว์ รับจ้างทั่วไป รับราชการและอื่น ๆ ซึ่งรายได้โดยเฉลี่ยทั้งตำบลของประชาชนตำบลนาเหรง ประมาณ 55,695.63 บาทต่อคนต่อปี

## สถานที่ในตำบล
### สถานศึกษา
* โรงเรียนวัดนาเหรง 
* โรงเรียนบ้านในตูล
* โรงเรียนเคียงศิริ
* ศูนย์พัฒนาเด็กเล็กเทศบาลตำบลนาเหรง

### วัด
จำนวนวัดในเขตเทศบาลตำบลนาเหรง มีทั้งหมด 4 วัด คือ 
* วัดวังเลา
* วัดนาเหรง
* วัดในตูล 
* วัดท่าพุด

### สถานพยาบาล
* โรงพยาบาลส่งเสริมสุขภาพตำบลบ้านท่าพุด 

### สถานที่สำคัญ
* อุทยานแห่งชาติเขาหลวง
* วนอุทยานแห่งชาติยอดเหลือง
* น้ำตกยอดเหลือง
* น้ำตกคลองใน
* น้ำตกคลองโชน
* น้ำตกเขาพันล้าน
* ถ้ำเขานายปาน 
* สระน้ำหลุมพี 

## อ้างอิง

นาเหรง
นาเหรง
หมวดหมู่:อำเภอนบพิตำ
เทศบาลตำบลท่าประจะ

**ท่าประจะ** เป็นเทศบาลตำบลแห่งหนึ่งในอำเภอชะอวด จังหวัดนครศรีธรรมราช ห่างจากที่ว่าการอำเภอชะอวดประมาณ 6 กิโลเมตร มีพื้นที่ทั้งหมดประมาณ 19,991 ไร่ หรือประมาณ 31.98 ตารางกิโลเมตร ครอบคลุมพื้นที่ตำบลท่าประจะ (ตำบลหนึ่งในจำนวน 11 ตำบลของอำเภอชะอวด) เฉพาะนอกเขตเทศบาลตำบลชะอวด

## ประวัติ
เทศบาลตำบลท่าประจะ เป็นชื่อของบ้านท่าประจะ หมู่ที่ 3 ตามประวัติว่า เมื่อตั้งตำบลขึ้นปกครอง ขุนนิตย์ เป็นคนบ้านท่าจะ จึงได้แต่งตั้งขุนนิตย์เป็นผู้ปกครองดูแล เลยเรียกว่า ตำบลท่าประจะ มาจนทุกวันนี้ ต่อมาแต่งตั้ง คนที่ 2 ขุนจง ธานีรัตน์ เป็นกำนัน โดยประธานนามว่า ขุนบรรจง ประชารักษ์
* คนที่ 1 ขุนนิตย์
* คนที่ 2 ขุนจง ธานีรัตน์
* คนที่ 3 ขุนบรรเทาทุกข์ราษ
* คนที่ 4 นายชุ่ม หลเมฆ
* คนที่ 5 นายหนูกลับ ฤทธิมนตรี
* คนที่ 6 นายจ่าง อักษรเงิน
* คนที่ 7 นายนิตย์ สุรติเทอดสกุล
* คนที่ 8 นายพันธ์ จันทร์แก้ว
* คนที่ 9 นายวิชิต ชิตศักดิ์สกุล
* คนที่ 10 นายณรงค์ พันธ์ศักดิ์
* คนที่ 11 นายเซี้ยน มีเสน
* คนที่ 12 นายสุทัศน์ ปานจีน

ปัจจุบัน ตำบลท่าประจะได้แบ่งแยกออกเป็น 2 ตำบล คือ ตำบลเกาะขันธ์ ตำบลท่าประจะ

## ภูมิศาสตร์
เทศบาลตำบลท่าประจะตั้งอยู่ทางทิศใต้ของตัวเมืองนครศรีธรรมราช
* **ทิศเหนือ** ติดต่อกับตำบลบ้านตูล และตำบลควนหนองหงส์ อำเภอชะอวด จังหวัดนครศรีธรรมราช 
* **ทิศใต้** ติดต่อกับตำบลท่าเสม็ด และตำบลเกาะขันธ์ อำเภอชะอวด จังหวัดนครศรีธรรมราช 
* **ทิศตะวันออก** ติดต่อกับเทศบาลตำบลชะอวด ตำบลชะอวด และตำบลท่าเสม็ด อำเภอชะอวด จังหวัดนครศรีธรรมราช 
* **ทิศตะวันตก** ติดต่อกับตำบลเขาพระทอง อำเภอชะอวด จังหวัดนครศรีธรรมราช

### ภูมิประเทศ
ท่าประจะมีลักษณะพื้นที่ส่วนใหญ่เป็นที่ราบลุ่ม มีความเอียงจากแนวตะวันตกไปตะวันออก ซึ่งมีทางน้ำไหลผ่านหลายสาย ได้แก่ ห้วยกลาง ห้วยปลิงและคลองชะอวดเป็นต้น

### ภูมิอากาศ
ตั้งอยู่ในเขตพื้นที่ตอนกลางของภาคใต้ จึงมีภูมิอากาศแบบมรสุมเขตร้อน แต่อากาศโดยทั่วไปไม่ร้อนจัด เนื่องจากมีอิทธิพลของมรสุมพัดผ่านจากทะเลทั้งสองฝั่ง จึงมีฤดูเพียง 2 ฤดู คือ ฤดูร้อน และฤดูฝน

## การแบ่งเขตการปกครอง
เทศบาลตำบลท่าประจะแบ่งเขตการปกครองประกอบด้วย 6 ชุมชน
* ชุมชนบ้านควนสมบูรณ์
* ชุมชนบ้านโคกขันธ์ 
* ชุมชนบ้านท่าประจะ
* ชุมชนบ้านชายคลอง
* ชุมชนบ้านลำแบน 
* ชุมชนบ้านดอนมะปราง

## สถานศึกษา
* โรงเรียนวัดห้วยแหยง (ราษฎร์ภูเก็ตอุทิศ)
* โรงเรียนบ้านห้วยโส
* โรงเรียนวัดดอนมะปราง
* โรงเรียนวัดควนสมบูรณ์ 

## วัด
จำนวนวัดในเขตเทศบาลตำบลท่าประจะ มีทั้งหมด 5 วัด คือ 
* วัดตะเคียนทอง
* วัดดอนมะปราง
* วัดควนสมบูรณ์ (ควนตุ๊กตู)
* วัดห้วยแหยง 
* สำนักสงฆ์เลียบชลธาราม

## สถานพยาบาล
* โรงพยาบาลส่งเสริมสุขภาพชุมชนตำบลบ้านควนสมบูรณ์
* โรงพยาบาลส่งเสริมสุขภาพชุมชนตำบลบ้านเขาลำปะ

## สถานที่สำคัญ
* แม่น้ำปากพนัง 
* คลองท่าพญา 
* คลองบ้านหมาก 
* คลองบางแรด 
* คลองเพิง

## อ้างอิง

ท่าประจะ
หมวดหมู่:อำเภอชะอวด
บารายหนองบัวราย

โบราณสถานบารายหนองบัวราย ตั้งอยู่ในเขตพื้นที่ บ้านหนองบัวราย หมู่ที่ 7 ตำบลจรเข้มาก อำเภอประโคนชัย จังหวัดบุรีรัมย์

## ประวัติ
สันนิษฐานว่าสร้างขึ้นในช่วงประมาณพุทธศตวรรษที่ 15 -18 เป็นการวางระบบชลประทานให้แก่ชุมชนที่อยู่บริเวณโดยรอบประสาทเขาพนมรุ้ง

## ลักษณะ
โบราณสถานบารายหนองบัวราย มีลักษณะเป็นอ่างเก็บน้ำโบราณขนาดใหญ่รูปสี่เหลี่ยมผืนผ้า มีขนาดกว้างประมาณ 850 เมตร ยาวประมาณ 350 เมตร ตั้งอยู่บริเวณเชิงเขาพนมรุ้งด้านทิศตะวันออก ประกอบด้วยคันดินโบราณขนาดใหญ่ล้อมรอบสระน้ำ บริเวณขอบสระมีศิลาแลงก่อเป็นคันขอบ

## อ้างอิง
* *ป้ายบอกเขตโบราณสถานบารายหนองบัวราย
*

บารายหนองบัวราย
หมวดหมู่:สิ่งก่อสร้างในอำเภอประโคนชัย
เทศบาลตำบลหน้าสตน

**เทศบาลตำบลหน้าสตน**  ตำบลหน้าสตนเป็นหนึ่งใน 11 ตำบล ของอำเภอหัวไทร จังหวัดนครศรีธรรมราช มีเนื้อที่ 30.35 ตารางกิโลเมตร ระยะห่างจากที่ทำการอำเภอถึงเขตตำบลประมาณ 200 เมตร (คนละฝั่งคลอง) และอยู่ห่างจากตัวจังหวัดประมาณ 60 กิโลเมตร พื้นที่เป็นที่ราบชายฝั่งทะเล ความกว้างของตำบลเฉลี่ยประมาณ 1 กิโลเมตร ยาว 18 กิโลเมตร ตั้งอยู่ในพื้นที่ลุ่มน้ำปากพนัง (โซนน้ำเค็ม) เหมาะแก่การเลี้ยงกุ้งกุลาดำ 80 % ของพื้นที่เป็นนากุ้ง ราษฎรส่วนใหญ่ประกอบอาชีพเลี้ยงกุ้งกุลาดำ รับจ้างทั่วไปและทำประมงชายฝั่ง

## ประวัติ
ตำบลหน้าสตน จากคำบอกเล่าของผู้สูงอายุในตำบลกล่าวถึงที่มาของตำบลหน้าสตนว่า มาจากชื่อคลองบางตนที่ปรากฏอยู่ในปัจจุบัน ซึ่งลักษณะของคลองบางตนจะทอดยาวจากทิศตะวันออกเริ่มจากอ่าวไทยจรดคลองหัวไทร ทางทิศตะวันตกระยะทางประมาณ 3,100 เมตร สมัยก่อนราษฎรใช้เป็นแหล่งน้ำสำหรับทำนาข้าว ซึ่งจากการที่บริเวณนี้อยู่ติดกับทะเลด้วยทำให้ราษฎรมีอาชีพทำนาและอาชีพทำการประมง บ้านเรือนราษฎรเกือบทั้งหมดตั้งอยู่ริมทะเลตรงปากคลองบางนบ เมื่อราษฎรว่างจากการทำนาก็จะออกทะเลหาปลาโดยชาวบ้านจะนำเรือมาขึ้นบริเวณชุมชนของตนเอง เมื่อเพื่อนบ้านชาวประมงถามว่าจะนำเรือไปขึ้นปลาที่ไหน ชาวประมงจะบอกว่านำเรือไปขึ้นที่หน้าสตน (หน้าหมายถึงท่า) และกลายเป็นบ้านหน้าสตนในเวลาต่อมา เมื่อมีการตั้งตำบลใหม่ขึ้นมาก็ใช้ชื่อตำบลหน้าสตน เนื่องจากความเหมาะสมทางพื้นที่และความหนาแน่นของชุมชน

## ภูมิศาสตร์
เทศบาลตำบลหน้าสตนตั้งอยู่ทางทิศใต้ของตัวเมืองนครศรีธรรมราช
* **ทิศเหนือ** ติดต่อ   เทศบาลตำบลเกาะเพชร อำเภอหัวไทร จังหวัดนครศรีธรรมราช 
* **ทิศใต้** ติดต่อ  ตำบลคลองแดน อำเภอระโนด จังหวัดสงขลา
* **ทิศตะวันออก** ติดต่อ จดอ่าวไทย
* **ทิศตะวันตก** ติดต่อ จดเทศบาลตำบลหัวไทร ตำบลเขาพังไกร ตำบลรามแก้ว อำเภอหัวไทร จังหวัดนครศรีธรรมราช

### ภูมิประเทศ
ตำบลหน้าสตนมีลักษณะเป็นที่ราบลุ่มติดฝั่งทะเลอ่าวไทย ซึ่งอยู่ระหว่างชายฝั่งทะเลกับคลองสายปากพนัง-หัวไทร เป็นพื้นที่หนึ่งที่อยู่ในเขตลุ่มน้ำปากพนังมีที่ราบลุ่มเป็นที่ตั้งชุมชนและเป็นพื้นที่เกษตรกรรมของประชาชนในตำบล ไม่มีพื้นที่ป่าสงวนและป่าไม้ 

### ภูมิอากาศ
ตั้งอยู่ในเขตพื้นที่ตอนกลางของภาคใต้ จึงมีภูมิอากาศแบบมรสุมเขตร้อน แต่อากาศโดยทั่วไปไม่ร้อนจัด เนื่องจากมีอิทธิพลของมรสุมพัดผ่านจากทะเลทั้งสองฝั่ง จึงมีฤดูเพียง 2 ฤดู คือ ฤดูร้อน และฤดูฝน

## การแบ่งเขตการปกครอง
เทศบาลตำบลหน้าสตนแบ่งเขตการปกครองประกอบด้วย 9 ชุมชน ได้แก่
* บ้านหน้าสตน
* บ้านหน้าสตน (หัวอ้ายด้วน)
* บ้านหน้าศาล
* บ้านบางทราย 
* บ้านปากระวะ
* บ้านหน้าทวด 
* บ้านหน้าศาล 
* บ้านเกาะยาว
* บ้านแพรกเมือง 

## สถานศึกษา
* โรงเรียนวัดหน้าสตน
* โรงเรียนวัดฉิมหลา
* โรงเรียนวัดปากระวะ
* ศูนย์พัฒนาเด็กเล็กบ้านหน้าศาล
* ศูนย์พัฒนาเด็กเล็กบ้านแพรกเมือง
* ศูนย์อบรมเด็กก่อนเกณฑ์ในวัดหน้าสตน 

## วัด
จำนวนวัดในเขตเทศบาลตำบลหน้าสตน มีทั้งหมด 3 วัด คือ 
* วัดหน้าสตน
* วัดฉิมหลา
* วัดปากระวะ

## มัสยิด
* มัสยิด อัลกุบรอฮ์ 
* มัสยิดนูรุลนาอีม
* มัสยิดอัตตักวา 
* มัสยิดมูฮำมาเด็นใบรีหย๊ะ 
* บะลายบ้านหน้าศาลเหนือ
* บะลายบ้านหน้าศาลกลาง
* บะลายบ้านหัวท่าเข็น หมู่ที่ 3
* บะลายบ้านฉิมหลา 

## สถานพยาบาล
* สถานีอนามัยบ้านหน้าสตน
* สถานีอนามัยบ้านหน้าทวด

## สถานที่สำคัญ
* หมวดการทางหัวไทรที่ 1
* หมวดการทางหัวไทรที่ 2
* คลองหัวไทร – ปากพนัง
* คลองบางตน
* หาดหน้าสตน
* ท่าเรือเกาะกระ

## อ้างอิง

หน้าสตน
หมวดหมู่:อำเภอหัวไทร
ปราสาทกู่ศิลา

ปราสาทกู่ศิลา เป็นธรรมศาลาแรกจากเมืองพิมาย เป็นธรรมศาลาหลังเดียวในทั้งหมด 9 หลัง ที่สร้างด้วยหินทรายทั้งหมด อยู่ในสภาพชำรุด มีต้นไม้ใหญ่คลุม ยังไม่ได้รับการบูรณะ

## ที่ตั้ง
ปราสาทกู่ศิลา ตั้งอยู่ที่ วัดกู่ศิลาขันธ์ บ้านกู่ศิลาขันธ์  หมู่ 4 ตำบลหลุ่งประดู่  อำเภอห้วยแถลง จังหวัดนครราชสีมา

## เส้นทาง
ห่างจากตัวอำเภอห้วยแถลงประมาณ 15 กิโลเมตร เส้นทางเป็นถนนลูกรัง ห่างจากทางหลวงหมายเลข 2163 ไป 9 กิโลเมตร ตามถนนสายพิมาย-หินดาด

 

หมวดหมู่:โบราณสถานในจังหวัดนครราชสีมา
กู่ศิลา
หมวดหมู่:อำเภอห้วยแถลง
นกแสกแดง (สกุล)

**นกแสกแดง** () เป็นสกุลของนกล่าเหยื่อที่หากินในเวลากลางคืน จำพวกนกเค้าแมวสกุลหนึ่ง ใช้ชื่อสกุลว่า *Phodilus* อยู่ในวงศ์ย่อย  Phodilinae ในวงศ์นกแสก (Phodilidae)

มีลักษณะแตกต่างจากนกแสกในสกุล *[[Tyto]]* คือ มีขนที่ตั้งแหลมเหนือตาแลหูคล้ายหู มีใบหน้าที่เป็นรูปตัวยู เป็นวงกลมมากกว่า และมีขาที่แข็งแรง สามารถเกาะกิ่งไม้ในลักษณะตัวตั้งตรงได้ รวมทั้งเสียงร้องที่แตกต่างกันด้วย  มีการล่าเหยื่อด้วยการจ้องมองและการโยกหัวไปมา และใช้การบินไปเกาะยังใต้ต้นไม้ต้นเล็ก ๆ ใต้เรือนยอดป่า แล้วจึงจับเหยื่อ เนื่องจากมีปีกที่กลมและสั้น

มีเพียง 3 ชนิดเท่านั้น คือ
*นกแสกแดงคองโก (*Phodilus prigoginei*)
*นกแสกแดง (*Phodilus badius*)
* นกแสกแดงศรีลังกา (*Phodilus assimilis*)

พบกระจายพันธุ์ในป่า หรือชายป่าใกล้ชุมนุม ทั่วทวีปเอเชีย และแอฟริกา สำหรับในเกาะซามาร์ ในหมู่เกาะฟิลิปปินส์มีความเป็นไปได้อาจจะมีอีกชนิดหนึ่งที่สูญพันธุ์ไปแล้ว 

## อ้างอิง

## แหล่งข้อมูลอื่น

* 

หมวดหมู่:วงศ์นกแสก
ปราสาทหนองตาเปล่ง

ปราสาทหนองตาเปล่ง ตั้งอยู่ภายในวัดปราสาทเทพสถิตย์ ตำบลชำนิ อำเภอชำนิ จังหวัดบุรีรัมย์

## ลักษณะ
ปัจจุบันตัวปรางค์และผนังได้พังถล่มลงมากลายเป็นกองหิน เหลือเพียงผนังปราสาทด้านทิศเหนือที่ยังอยู่ในสภาพสมบูรณ์

 

หนองตาเปล่ง
หนองตาเปล่ง
หมวดหมู่:อำเภอชำนิ
ปราสาทหนองปล่อง

**ปราสาทหนองปล่อง** หรือ **ปราสาทหนองโปร่ง** ตั้งอยู่ในสำนักสงฆ์โคกปราสาทเทพสถิตย์ ในเขตบ้านหนองยาง หมู่ที่ 1 ตำบลหนองปล่อง อำเภอชำนิ จังหวัดบุรีรัมย์ 

## ลักษณะ
มีลักษณะแผนผังเป็นธรรมศาลา ยังไม่ได้รับการบูรณะ มีสภาพชำรุด ตัวปราสาทได้พังทลายมาทั้งหลัง

 

หนองปล่อง
หนองปล่อง
หมวดหมู่:อำเภอชำนิ
ปราสาทหนองกง (โคกปราสาท)

**ปราสาทหนองกง หรือ ปราสาทโคกปราสาท** ตั้งอยู่กลางทุ่งนา ในเขตบ้านหนองกง ตำบลหนองกง อำเภอนางรอง จังหวัดบุรีรัมย์

## ลักษณะ
ปราสาทหนองกงเป็นธรรมศาลา ปราสาทได้พังทลายลงมาทั้งหลังกลายเป็นเนินดินอยู่กลางทุ่งนา ตัวปราสาทแทบไม่เหลือร่องรอย มีเพียงซากผนังส่วนหนึ่งที่สลักลายคิ้วบัวไว้ และมีเศษหินอยู่ทั่วไป

## การเดินทาง
ตามทางหลวง 218 ระยะทางห่างจากอำเภอนางรอง 14 กิโลเมตร เลี้ยวขวาเข้าไปตามถนนลูกรังสู่บ้านหนองกง และไปตามถนนผ่านลำห้วยเก็บน้ำเข้าไปในทุ่งนาใหญ่ ประมาณ 2 กิโลเมตร

 

หนองกง
หนองกง (โคกปราสาท)
หมวดหมู่:สิ่งก่อสร้างในอำเภอนางรอง
ปราสาทถมอ

thumb

**ปราสาทถมอ หรือปราสาททะมอ** ตั้งอยู่ในเขตบ้านละหานทรายเก่า ตำบลหินลาด อำเภอบ้านกรวด จังหวัดบุรีรัมย์

ปราสาทถมอ อยู่ที่บ้านละหานทรายเก่า ตำบลหินลาด อำเภอบ้านกรวด จังหวัดบุรีรัมย์ เป็นโบราณสถานแบบขอมประเภทธรรมศาลา (ที่พักคนเดินทาง) ถมอ เป็นภาษาเขมร แปลว่าหิน ปราสาทถมอจึงแปลว่า ปราสาทหิน กรมศิลปากรขึ้นทะเบียนเป็นโบราณสถานของชาติ เมื่อวันที่ 8 มีนาคม พ.ศ. 2478 ประกาศกำหนดขอบเขตโบราณสถานพื้นที่ 10 ไร่ 3 งาน 24 ตารางวา เมื่อวันที่ 21 ตุลาคม พ.ศ. 2525 โบราณสถานปราสาทถมอ ประกอบด้วย ธรรมศาลา เป็นอาคารรูปสี่เหลี่ยมผืนผ้าสร้างด้วยศิลาแลง กรอบประตูหน้าต่างเป็นหินทราย ประตูทางเข้า-ออกอยู่ด้านทิศตะวันออก ผนังทิศใต้เจาะเป็นช่องหน้าต่าง 5 ช่อง ทิศตะวันตกของธรรมศาลาเป็นประตูสู่ตัวปราสาท ภายในมีแท่นหินทรายสำหรับประดิษฐานรูปเคารพ อาคารทั้งหมดล้อมด้วยสระน้ำรูปเกือกม้า เว้นด้านทิศตะวันออกเป็นทางเดิน ด้านตะวันออกเฉียงเหนือ มีสระน้ำรูปสี่เหลี่ยมจัตุรัสอีกหนึ่งสระ ปัจจุบันเครื่องบนของปราสาทพังทลายเหลือให้เห็นเพียงฐานและผนังบางส่วนสันนิษฐานว่า ปราสาทถมอเป็นหนึ่งในธรรมศาลา 17 แห่ง ซึ่งพระเจ้าชัยวรมันที่ 7 แห่งอาณาจักรขอม โปรดให้สร้างขึ้นเมื่อพุทธศตวรรษ 18 บนเส้นทางระหว่างยโสธรปุระ (ราชธานีของอาณาจักรขอม) มายังเมืองพิมาย ให้ผู้เดินทางได้แวะพักตามที่ปรากฎในจารึกปราสาทพระขรรค์ประเทศกัมพูชา

## การเดินทาง
ไปตามทางหลวงแผ่นดิน 2165

 

ถมอ
ถมอ
หมวดหมู่:อำเภอบ้านกรวด
นกแสกทุ่งหญ้า

**นกแสกทุ่งหญ้า** (; ) เป็นนกล่าเหยื่อในเวลากลางคืนชนิดหนึ่ง ในวงศ์นกแสก (Tytonidae)

เป็นนกแสกขนาดกลาง โดยเฉลี่ยมีความใหญ่กว่านกแสก (*T. alba*) เล็กน้อย มีความยาวจากจะงอยปากจรดปลายหาง 35-38 เซนติเมตร มีความยาวของขายาวกว่า ทำให้เวลาบิน ขาและกรงเล็บของนกแสกทุ่งหญ้าจะโผล่มาให้เห็นพ้นหาง ขณะที่นกแสกจะไม่พ้นหาง มีลักษณะขนแตกต่างกัน โดยที่นกแสกทุ่งหญ้ามีขนที่ใบหน้าสีขาวปลอด และรูปใบหน้ายาวรีกว่า ขนโดยรวมสีเข้มกว่านกแสก กระหม่อมมีสีน้ำตาลเข้มแบบสีช็อคโกแล็ต บริเวณอกกว้างมีสีน้ำตาลอ่อนตัดกับพื้นสีขาว ประด้วยจุดสีดำ ขนคลุมใต้ปีกสีขาวประด้วยจุดสีดำเหมือนพื้นท้อง ปลายปีกโดยเฉพาะขนปลายปีกชั้นนอกมีแถบสีดำ บนปีกและบนหางมีแถบสีดำขวางตัดกับสีน้ำตาลอ่อนของเส้นขน ขนคลุมบนปีกสีน้ำตาลเข้ม

พบกระจายพันธุ์ในประเทศคองโกตอนใต้ ทางตอนเหนือของแองโกลา ที่ราบสูงเอธิโอเปีย เคนยา ยูกันดา แคเมอรูน แอฟริกาใต้ จนถึงชายฝั่งตอนกลางของโมซัมบิก ในทวีปแอฟริกา สามารถแบ่งออกได้ชนิดย่อยอีก 6 ชนิด (ดูในตาราง) มีนิเวศวิทยาโดยปกติจะสร้างรังในทุ่งหญ้าเพื่อวางไข่ อันเป็นที่มาของชื่อสามัญ โดยภายในรังไม่มีวัสดุปูพื้น มีเพียงหญ้าแห้งสานทับกันเท่านั้น ลักษณะรังเป็นอุโมงค์มีทางเข้าออกโพรงหลายทาง ซ่อนตัวอยู่ในทุ่งหญ้าคาและหญ้าไซ สูงประมาณ 100-150 เซนติเมตร กินหนูเป็นอาหารหลักเช่นเดียวกับนกแสก  

ในอดีตไม่เคยปรากฏการพบในประเทศไทย จนกระทั่งในเดือนกรกฎาคม พ.ศ. 2549 มีผู้ถ่ายรูปนกแสกทุ่งหญ้าได้ 1 ตัวที่ทุ่งหญ้าแบบพรุน้ำท่วม ที่อำเภอแม่จัน จังหวัดเชียงราย และจากการศึกษาที่มากขึ้น ทำให้ในปัจจุบันได้ถูกยอมรับว่าเป็นนกประจำถิ่นอีกชนิดหนึ่งของไทย โดยคาดว่ามีฤดูวางไข่ประมาณเดือนธันวาคมถึงมีนาคม โดยที่มีชื่อเรียกโดยคนท้องถิ่นว่า "นกเก๊าจ๊าง"

## อ้างอิง

## แหล่งข้อมูลอื่น

* Species text in The Atlas of Southern African Birds 

หมวดหมู่:วงศ์นกแสก
แสกทุ่งหญ้า
นกแสก (สกุล)

**นกแสก** เป็นสกุลของนกล่าเหยื่อกลุ่มหนึ่งในหากินในเวลากลางคืน ใช้ชื่อสกุลว่า *Tyto* (มาจากภาษากรีกคำว่า τυτο หมายถึง "นกเค้าแมว") ในวงศ์ย่อย Tytoninae ในวงศ์ใหญ่ Tytonidae

เป็นสกุลที่มีจำนวนสมาชิกมากที่สุดของวงศ์นี้ มักมีขนสีเข้มด้านหลังมากกว่าด้านหน้า โดยจะเป็นสีส้มและสีน้ำตาล ขนด้านหน้าสีซีดกว่าจากด้านหลังและมีจุดด่างดำซึ่งจะแตกต่างกันออกไปตามแต่ละชนิด มีลักษณะเด่น คือ มีใบหน้าที่เรียบแบนรูปหัวใจ และไม่มีกระจุกขนที่เหนือตาเหมือนใบหูเหมือนนกเค้าแมวจำพวกอื่น ๆ อีกทั้งยังมีรูปร่างที่ใหญ่กว่าด้วย

เป็นนกเค้าแมวที่มีการวิวัฒนาการและปรับตัวให้อาศัยอยู่ได้ในหลากหลายภูมิประเทศ ทั้งในป่าและชุมชนเมือง พบกระจายพันธุ์อยู่ทั่วทุกมุมโลก ยกเว้นบริเวณขั้วโลก ในบางพื้นที่ เช่น บนเกาะมีบางชนิดที่สูญพันธุ์ไปแล้ว และชนิดที่พบในบางพื้นที่ เช่น เมดิเตอร์เรเนียนและแคริบเบียนจะมีขนาดใหญ่กว่า

## การจำแนก
แบ่งออกได้เป็น 13 ชนิด  (ไม่นับชนิดย่อย ซึ่งในบางแหล่งข้อมูลจะจัดให้ชนิดย่อยบางชนิดเป็นชนิดต่างหากไปเลย)
* *[[Tyto alba]]*  (Scopoli, 1769) 
* *[[Tyto aurantia]]*  (Salvadori, 1881)
* *[[ Tyto capensis]]*  (A. Smith, 1834) 
* *[[Tyto glaucops]]*  (Kaup, 1852) 
* *[[Tyto inexspectata]]*  (Schlegel, 1879) 
* *[[Tyto manusi]]* Rothschild & Hartert, 1914
* *[[Tyto multipunctata]]* Mathews, 1912
* *[[Tyto nigrobrunnea]]* Neumann, 1939 
* *[[Tyto novaehollandiae]]*  (Stephens, 1826) 
* *[[Tyto rosenbergii]]*  (Schlegel, 1866) 
* *[[Tyto sororcula]]*  (P. L. Sclater, 1883) 
* *[[Tyto soumagnei]]*  (A. Grandidier, 1878)
* *[[Tyto tenebricosa]]*  (Gould, 1845) 

## สูญพันธุ์ตั้งแต่ยุคก่อนประวัติศาสตร์
รู้จักจากฟอสซิล
* *Tyto sanctialbani*
* *[[Tyto robusta]]*
* *Tyto balearica*
* *Tyto mourerchauvireae*
* *Tyto jinniushanensis*
* *Tylo* sp.1
* *Tylo* sp.2

[thumb|200px|ฟอสซิลของ ''Tyto cavatica'' พบใน[เปอร์โตริโก ซึ่งสูญพันธุ์ไปในปี ค.ศ. 1912 และอาจจะเป็นชนิดย่อยของ *T. glaucops*]]
[thumb|200px|ฟอสซิลของ ''Tyto ostologa'' พบใน[เกาะฮิสปันโยลา]]

## สูญพันธุ์ตั้งแต่ยุคก่อนประวัติศาสตร์ตอนปลายและยุคโฮโลซีน
รู้จักจากซับฟอสซิล

เมลานีเซีย:
* *Tyto* cf. *novaehollandiae*
* *Tyto* cf. *novaehollandiae*
* *Tyto* cf. *alba/aurantiaca*
* *Tyto letocarti*
แคริบเบียน:
* *Tyto cavatica*
* *Tyto noeli*
* *Tyto riveroi*
* *Tyto* sp.
* *Tyto ostologa*
* *[[Tyto pollens]]*
* *Tyto* sp.
เมดิเตอร์เรเนียน:
* *[[Tyto melitensis]]* 
 

## อ้างอิง

## แหล่งข้อมูลอื่น

หมวดหมู่:นกเค้าแมว
หมวดหมู่:วงศ์นกแสก
สถานีรถไฟถนนฟินเดอร์

thumb|250px|สถานีรถไฟถนนฟินเดอร์
thumb|250px|สถานีรถไฟถนนฟินเดอร์

**สถานีถนนฟินเดอร์** () เรียกสั้นๆ อย่างไม่เป็นทางการว่า ถนนฟินเดอร์ หรือ FSS เป็น สถานีรถไฟศูนย์กลางที่มุมถนนฟินเดอร์ และถนนสแวนตันในเมืองเมลเบิร์น รัฐวิกตอเรีย ออสเตรเลีย ให้บริการเครือข่ายรถไฟในเมืองทั้งหมด เลียบตลอดแม่น้ำยาร่าในใจกลางเมือง สถานีรถไฟครอบคลุม 2 ช่วงถนนและขยายจากถนนสแวนตันถึงถนนควีน

หมวดหมู่:สิ่งก่อสร้างในเมลเบิร์น
เอเอฟซีแชมเปียนส์ลีก 2013

**เอเอฟซีแชมเปียนส์ลีก 2013** เป็นการแข่งขันฟุตบอลที่เป็นระดับสูงสุดของสโมสรฟุตบอลในทวีปเอเชีย ครั้งที่ 32 โดยจัดการแข่งขันโดย สมาพันธ์ฟุตบอลเอเชีย (AFC) และเป็นครั้งที่ 11 ในการแข่งขันภายใต้ชื่อ เอเอฟซีแชมเปียนส์ลีก โดยผู้ชนะเลิศจะได้เข้าไปแข่งขัน ฟีฟ่าคลับเวิลด์คัพ 2013

## การจัดสรรของทีมที่เข้าร่วมการแข่งขัน
ในวันที่ 29 พฤศจิกายน พ.ศ. 2555, เอเอฟซีได้รับการอนุมัติของคณะกรรมการบริหารสำหรับการแข่งขัน เอเอฟซีแชมเปียนส์ลีก ฤดูกาล 2012-2013. รวมทั้งหมด 35 ทีม (29 ทีมที่ผ่านการคัดเลือกและ 6 ทีมทีต้องเล่นรอบเพลย์ออฟ).

## ทีมที่มีคุณสมบัติเข้าการแข่งขัน

ทีมต่อไปนี้เป็นทีมที่จะได้เข้าร่วมการแข่งขัน เอเอฟซีแชมเปียนส์ลีก 2013

;หมายเหตุ
* * ครั้งที่เข้าแข่งขันในรายการนี้ (รวมรวมคัดเลือก) ตั้งแต่ฤดูกาล 2002-03 เมื่อเปลี่ยนชื่อเป็น เอเอฟซีแชมเปียนส์ลีก

## ตารางการแข่งขัน
ตารางการแข่งขันสำหรับฤดูกาล 2013 From 2013 onwards, the round of 16 is played over two legs instead of one leg.

## รอบคัดเลือก เพลย์-ออฟ

## รอบแบ่งกลุ่ม

โดยรอบแบ่งกลุ่มมีการจับสลากแบ่งกลุ่มในวันที่ 6 ธันวาคม พ.ศ. 2555 ซึ่งสโมสรจากประเทศเดียวกันจะไม่สามารถอยู่ในกลุ่มเดียวกันได้ โดยอันดับที่ 1 และ 2 ของกลุ่มจะได้ผ่านเข้าสู่รอบแพ้คัดออก

### กลุ่มเอ

### กลุ่มบี

### กลุ่มซี

### กลุ่มดี

### กลุ่มอี

### กลุ่มเอฟ

### กลุ่มจี

### กลุ่มเอช

## รอบน็อกเอาท์

### รอบ 16 ทีมสุดท้าย

|}

### รอบ 8 ทีมสุดท้าย
การจับสลากสำหรับรอบ 8 ทีมสุดท้าย, รอบรองชนะเลิศ ,และรอบชิงชนะเลิศ (สองนัด) จะมีขึ้นในวันที่ 20 มิถุนายน 2013.

|}

### รอบรองชนะเลิศ
นัดแรกจะลงทำการแข่งขันในวันที่ 25 กันยายน 2013, และนัดที่สองจะลงทำการแข่งขันในวันที่ 2 ตุลาคม 2013.

|}

### รอบชิงชนะเลิศ

นัดแรกจะลงทำการแข่งขันในวันที่ 25 หรือ 26 ตุลาคม 2013, และนัดที่สองจะลงทำการแข่งขันในวันที่ 8 หรือ 9 พฤศจิกายน 2013.

 
|}

## อ้างอิง

## แหล่งข้อมูลอื่น
*  

หมวดหมู่:เอเอฟซีแชมเปียนส์ลีกอีลิท
โนวูอัมบูร์กู

**โนวูอัมบูร์กู** () เป็นเมืองทางใต้สุดของรัฐฮิวกรังจีดูซูว ประเทศบราซิล มีประชากร 237,044 คน (ค.ศ. 2010) มีพื้นที่ 217 ตร.กม. และมีอุณหภูมิเฉลี่ย 19°C  ในคริสต์ทศวรรษ 1980 ได้รับฉายาว่า เมืองหลวงแห่งรองเท้า มีบริษัทเกี่ยวกับกรีฑาหลายแห่ง

## อ้างอิง

หมวดหมู่:เมืองในรัฐฮิวกรังจีดูซูว